Okresná prokuratúra Čadca 
Slovenských dobrovoľníkov 2749/12 A, 022 74 Čadca 4 	

Sp. zn. : Pv 444/14/5502	Čadca, 25.9.2014
EEČ : 2-37-202-2014

U Z N E S E N I E

Trestná vec:	obvinený XXXXX  
Prečin:	Krádež podľa § 212 odsek 2 písmeno a) Trestného zákona číslo 300/2005 Zbierky zákonov v znení zákona číslo 1/2014 Zbierky zákonov a iné trestné činy

Rozhodol: 	prokurátor Okresnej prokuratúry Čadca
Podľa § 220 odsek 1 Trestného poriadku schvaľujem zmier uzavretý medzi: 
obvineným:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
a
poškodenými:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
2.	XXXXX 
	sídlo organizácie: XXXXX
Obsahom zmieru je:
a.	Výška nahradenej škody alebo škody, na náhradu ktorej sa obvinený zaviazal: 3.180,00 € 
b.	Peňažná suma určená na všeobecne prospešné účely: 100,00 € 
c.	Konkrétny adresát peňažnej sumy určenej na všeobecne prospešné účely: Kysucká nemocnica s poliklinikou Čadca, číslo účtu: XXXXX - 50,00 € 
d.	Suma odovzdaná štátu na peňažnú pomoc obetiam trestnej činnosti: 50,00 € 

a súčasne podľa § 215 odsek 1 písmeno g) Trestného poriadku zastavujem trestné stíhanie obvineného
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
realizované policajtom Obv.odd. PZ Turzovka pod spisovou značkou ORP-607/TU-CA-2014.
1.	Dňa 01.05.2014 asi o 23.50 h, prišiel k budove pizzerie XXXXX, okres XXXXX, prineseným kladivom a skrutkovačom vypáčil vchodové dvere, vnikol dnu a z miesta odcudzil 80 ks krabičiek cigariet rôznych značiek, 2 ks 1 l fľašiek vodky zn. Nicolaus, 1 ks fľašky alkoholu zn. Metaxa, 1 ks fľašky alkoholu zn. Golden, slúchadlá zn. BEATS, bielej farby, hotovosť v sume 70,-- €, osvedčenie o evidencii a doklad o emisnej a technickej kontrole osobného motorového vozidla zn. Volkswagen LUPO, EČ: XXXXX, čím majiteľovi XXXXX spôsobil škodu odcudzením v sume 445,-- € a poškodením v sume 100,-- €,
2.	Bezprostredne po spáchaní skutku v bode 1. nasadol do osobného motorového vozidla zn. Volkswagen LUPO, EČ: XXXXX, v hodnote 1.000,-- €, ktoré bolo odparkované za budovou pizzerie XXXXX, okres XXXXX tak, že si ho odomkol odcudzenými kľúčmi, naštartoval vozidlo a s týmto prešiel po ceste II/487 asi 400 metrov smerom na Turzovku, kde sa následne chcel otočiť, dostal sa s vozidlom do bočného šmyku a ľavým bokom vozidla narazil do informačnej tabule, ktorá je v správe obce XXXXX, následne pokračoval v jazde, odbočil na poľnú cestu, kde po prejdení asi 1 km vozidlo odstavil a z miesta odišiel, čím spôsobil majiteľovi vozidla XXXXX škodu v sume 1.820,-- € a obci XXXXX v sume 180,-- € 

Odôvodnenie: 
Uznesením povereného policajta Obvodného oddelenia PZ v Turzovke sp. zn.: ČVS:ORP-609/TU-CA-2014 z 02.05.2014 bolo XXXXX vznesené obvinenie pre prečin krádeže podľa § 212 odsek 1 Trestného zákona a uznesením povereného policajta Obvodného oddelenia PZ v Turzovke sp. zn.: ČVS:ORP-607/TU-CA-2014 z 02.05.2014 bolo XXXXX vznesené obvinenie pre prečin neoprávneného používania cudzieho motorového vozidla podľa § 216 odsek 1 Trestného zákona, na tom skutkovom základe tak, ako je to uvedené vo výrokovej časti tohto uznesenia. Následne boli obe veci spojené na spoločné konanie pod  sp. zn.: ČVS:ORP-607/TU-CA-2014.

Podľa § 220 odsek 1 Trestného poriadku v konaní o prečine, na ktorý zákon ustanovuje trest odňatia slobody, ktorého horná hranica neprevyšuje päť rokov, môže prokurátor so súhlasom obvineného a poškodeného rozhodnúť o schválení zmieru a zastaviť trestné stíhanie, ak obvinený
a) vyhlási, že spáchal skutok, za ktorý je stíhaný, a nie sú odôvodnené pochybnosti o tom, že jeho vyhlásenie bolo vykonané slobodne, vážne a určito,
b) nahradil škodu, pokiaľ bola činom spôsobená, alebo urobil iné opatrenia na náhradu škody, alebo inak odstránil ujmu vzniknutú trestným činom, a 
c) zloží na účet súdu a v prípravnom konaní na účet prokuratúry peňažnú sumu určenú konkrétnemu adresátovi na všeobecne prospešné účely, a táto peňažná suma nie je zrejme neprimeraná závažnosti spáchaného trestného činu 
a vzhľadom na povahu a závažnosť spáchaného činu, na mieru akou bol trestným činom dotknutý verejný záujem, na osobu obvineného a na jeho osobné a majetkové pomery považuje takýto spôsob rozhodnutia za dostačujúci.

Preskúmaním príslušného spisového materiálu som zistil, že v predmetnej veci  sa  koná  o prečine, na  ktorý zákon ustanovuje trest odňatia slobody, ktorého horná hranica neprevyšuje hranicu stanovenú v ustanovení § 220 odsek 1 Trestného poriadku.

Obvinený a poškodení uzavreli dňa 05.09.2014 dohodu o zmieri, v rámci ktorej obvinený slobodne, vážne, zrozumiteľne a určito vyhlásil, že spáchal skutok, za ktorý je stíhaný a nahradil škodu spôsobenú činom tak, že poškodenému XXXXX nahradil škodu vo výške 3.000,-- €, na výške ktorej sa vzájomne dohodli, pričom poškodený žiadnu ďalšiu náhradu škody nežiadal a poškodenému Obci XXXXX, v zastúpení starostom XXXXX uhradil škodu v sume 180,-- € do pokladne obce, poškodenému sa ospravedlnil, čo tento prijal, pričom poškodený žiadnu ďalšiu náhradu škody nežiadal.

Dňa 23.09.2014 zložil na účet Okresnej prokuratúry Čadca peňažnú sumu vo výške 100,-- €, určenú na všeobecne prospešné účely pre Kysuckú nemocnicu s poliklinikou v Čadci, číslo účtu: XXXXX, vo výške 50,-- € a na peňažnú pomoc obetiam trestnej činnosti vo výške 50,-- €.
 
Táto suma je primeraná závažnosti spáchaného trestného činu.

Obvinený a poškodený s týmto spôsobom vybavenia veci vyslovili súhlas. 

Vzhľadom na povahu a závažnosť spáchaného činu, na mieru akou bol trestným činom dotknutý verejný záujem, na osobu obvineného a na jeho osobné a majetkové pomery som dospel k záveru, že takýto spôsob rozhodnutia je dostačujúci. 

Preto som rozhodol tak, ako je uvedené vo výrokovej časti tohto uznesenia.

Poučenie: 
Proti tomuto uzneseniu sťažnosť nie je prípustná.

Mgr. Miloš Kováč
prokurátor